L’Associació Diabètics Burjassot es presenta el pròxim 14 de novembre
2025-07-24

El Saló de Plens de l’Ajuntament de Burjassot serà l’escenari en el qual, dissabte que ve 14 de novembre a les 13 hores, es presentarà l’Associació Diabètics Burjassot (ADB), una nova entitat social que naix en el municipi amb l’objectiu d’informar sobre la malaltia i ajudar, en la mesura del possible, els afectats de la mateixa. L’entitat ha escollit aquesta data donat que eixe dia, el 14 de novembre, és el Dia Mundial de la Diabetis. Des de les 10:30h, hi haurà una taula informativa, a la Plaça de l’Ajuntament.

Formada per persones diabètiques, a més de per voluntaris de la branca sanitària, matrones, nutricionistes, farmacèutics…l’associació té com a propòsit donar a conéixer també les causes, els símptomes, el tractament i les complicacions associades a la malaltia, la diabetis.

Amb la seua presentació a la ciutadania de Burjassot, des de l’entitat començaran una campanya d’inscripcions a la mateixa amb la idea d’aconseguir que tots els afectats de diabetis, els seus familiars o les persones que els cuiden, tinguen un punt de trobada, un lloc al qual poder acudir si tenen qualsevol dubte sobre la malaltia, orientant-los en tot el relatiu a la mateixa.

L’Associació Diabètics Burjassot tindrà la seua seu en el propi Centre Social Isaac Peral i posa a la disposició de totes les persones que vulguen formar part de la mateixa, així com solucionar els seus dubtes, el correu electrònic asociaciondiabeticosburjassot@hotmail.com i el telèfon 607 275 142.